# Επίσημη Εφημερίδα C 285A/26 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 285A |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος26 Ιουλίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 285A

Έκδοση στην ελληνική γλώσσα

Ανακοινώσεις και Πληροφορίες

65ό έτος26 Ιουλίου 2022

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2022/C 285 A/01 | Ευρωπαϊκή κοινή επιχείρηση για τον ITER και την ανάπτυξη της ενέργειας από σύντηξη (F4E) — Προκήρυξη κενής θέσης διευθυντή/διευθύντριας (Έκτακτος/-η υπάλληλος — Βαθμός AD 14) — COM/2022/20086 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2022/C 285 A/01

Ευρωπαϊκή κοινή επιχείρηση για τον ITER και την ανάπτυξη της ενέργειας από σύντηξη (F4E) — Προκήρυξη κενής θέσης διευθυντή/διευθύντριας (Έκτακτος/-η υπάλληλος — Βαθμός AD 14) — COM/2022/20086

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 26.7.2022 | EL | Επίσημη Εφημερίδα της Ευρωπαϊκής Ένωσης | CA 285/1 |
| --- | --- | --- | --- |

26.7.2022

EL

Επίσημη Εφημερίδα της Ευρωπαϊκής Ένωσης

CA 285/1

---

Ευρωπαϊκή κοινή επιχείρηση για τον ITER και την ανάπτυξη της ενέργειας από σύντηξη (F4E)

Προκήρυξη κενής θέσης διευθυντή/διευθύντριας

(Έκτακτος/-η υπάλληλος — Βαθμός AD 14)

COM/2022/20086

(2022/C 285 A/01)

Ποιοι είμαστε

Η ευρωπαϊκή κοινή επιχείρηση για τον ITER και την ανάπτυξη της ενέργειας από σύντηξη (Σύντηξη για ενέργεια — F4E) συστάθηκε με την απόφαση 2007/198/Ευρατόμ (1) του Συμβουλίου για περίοδο 35 ετών. Είναι ο εγχώριος οργανισμός της Ευρατόμ κατά την έννοια της συμφωνίας ITER και των διατάξεων εφαρμογής της.

Ως εκ τούτου, ο κύριος ρόλος της σύντηξης για ενέργεια (F4E) είναι να παρέχει την ευρωπαϊκή συνεισφορά (45 %) στην κατασκευή του έργου ITER, εντός του προϋπολογισμού, εγκαίρως και σύμφωνα με τις απαιτήσεις του ITER. Ο ITER είναι ερευνητική μηχανή/διάταξη σύντηξης, η οποία βρίσκεται επί του παρόντος υπό κατασκευή στο Cadarache, στη Γαλλία, και θα αποτελέσει σημαντικό άλμα προς την κατεύθυνση της καθαρής και βιώσιμης παραγωγής ηλεκτρικής ενέργειας από σύντηξη, παρέχοντας μια μελλοντική πηγή ενέργειας που θα συμπληρώνει τις ανανεώσιμες πηγές ενέργειας. Κατασκευαστικά μέρη παρέχονται επίσης από τα άλλα συμβαλλόμενα μέρη της συμφωνίας ITER (ΗΠΑ, Ιαπωνία, Ινδία, Κίνα, Κορέα και Ρωσία). Η Σύντηξη για ενέργεια συμβάλλει επίσης στις δραστηριότητες ευρύτερης θεώρησης με την Ιαπωνία και συντονίζει τις δραστηριότητες προετοιμασίας για την κατασκευή αντιδραστήρα επίδειξης της σύντηξης (DEMO) και συναφών εγκαταστάσεων.

Η Σύντηξη για ενέργεια έχει την έδρα της στη Βαρκελώνη της Ισπανίας. Η γλώσσα εργασίας του προσωπικού της κοινής επιχείρησης είναι η αγγλική, σύμφωνα με απόφαση του διοικητικού συμβουλίου. Στα ενδιαφερόμενα μέρη της Σύντηξης για ενέργεια περιλαμβάνονται το Ευρωπαϊκό Κοινοβούλιο, το Συμβούλιο της Ευρωπαϊκής Ένωσης, η Ευρωπαϊκή Επιτροπή, ο Οργανισμός ITER, το διοικητικό συμβούλιο της Σύντηξης για ενέργεια, η βιομηχανία, τα ευρωπαϊκά εργαστήρια σύντηξης και το ευρύτερο κοινό. Οι ενδεικτικοί πόροι για τη Σύντηξη για ενέργεια κατά την περίοδο από το 2021 έως το 2027 είναι της τάξης των 6,7 δισ. EUR. Για περισσότερες πληροφορίες σχετικά με τη Σύντηξη για ενέργεια, επισκεφθείτε τη διεύθυνση https://fusionforenergy.europa.eu.

Τι προτείνουμε

Τον ρόλο του/της εκτελεστικού/-ής διευθυντή/διευθύντριας της κοινής επιχείρησης.

Ο/Η διευθυντής/διευθύντρια της κοινής επιχείρησης είναι ο/η επικεφαλής εκτελεστικός/-ή αξιωματούχος, υπεύθυνος/-η για την καθημερινή διαχείριση της Σύντηξης για ενέργεια και ο/η νόμιμος/-η εκπρόσωπός της. Ο/Η διευθυντής/διευθύντρια λογοδοτεί στο διοικητικό συμβούλιο της Σύντηξης για ενέργεια και ενεργεί υπό την καθοδήγησή του σε στενό συντονισμό με την Ευρωπαϊκή Επιτροπή ως εκπρόσωπο της Ευρατόμ στο συμβούλιο του ITER. Ο/Η διευθυντής/διευθύντρια είναι υπεύθυνος/-η για τη διαχείριση του οργανισμού και εκπροσωπεί τη Σύντηξη για ενέργεια στον οργανισμό ITER.

Ο/Η διευθυντής/διευθύντρια διοικεί το προσωπικό της Σύντηξης για ενέργεια, ο αριθμός του οποίου έχει σημειώσει σταδιακή αύξηση κατά τη διάρκεια της κατασκευής. Επί του παρόντος, η Σύντηξη για ενέργεια περιλαμβάνει περίπου 440 μέλη προσωπικού επιπλέον των 400 μελών του εξωτερικού προσωπικού, κυρίως παρόχους υπηρεσιών. Η μελλοντική εξέλιξή της θα εξαρτηθεί από τις ανάγκες και την πρόοδο του έργου, καθώς και από τη διαθεσιμότητα χρηματοδότησης.

Στις αρμοδιότητες του/της διευθυντή/διευθύντριας περιλαμβάνονται:

| 1. | Η διασφάλιση της επίτευξης των στόχων της Σύντηξης για ενέργεια σύμφωνα με την αποστολή της, και ιδίως η διασφάλιση ότι η ευρωπαϊκή συνεισφορά (σε είδος και μετρητά) στον οργανισμό ITER παρέχεται εγκαίρως και σύμφωνα με τις απαιτήσεις του ITER και τα πρότυπα πυρηνικής ασφάλειας, και εντός του εγκεκριμένου προϋπολογισμού· |
| --- | --- |

1.

Η διασφάλιση της επίτευξης των στόχων της Σύντηξης για ενέργεια σύμφωνα με την αποστολή της, και ιδίως η διασφάλιση ότι η ευρωπαϊκή συνεισφορά (σε είδος και μετρητά) στον οργανισμό ITER παρέχεται εγκαίρως και σύμφωνα με τις απαιτήσεις του ITER και τα πρότυπα πυρηνικής ασφάλειας, και εντός του εγκεκριμένου προϋπολογισμού·

| 2. | Η συμμετοχή στην πλήρως ολοκληρωμένη διαχείριση του έργου ITER σε στενή συνεργασία με τον οργανισμό ITER, με ιδιαίτερη έμφαση σε προσπάθειες που συμβάλλουν στην απρόσκοπτη εκτέλεση του έργου μέσω κοινών προσπαθειών της Σύντηξης για ενέργεια και του οργανισμού ITER· |
| --- | --- |

2.

Η συμμετοχή στην πλήρως ολοκληρωμένη διαχείριση του έργου ITER σε στενή συνεργασία με τον οργανισμό ITER, με ιδιαίτερη έμφαση σε προσπάθειες που συμβάλλουν στην απρόσκοπτη εκτέλεση του έργου μέσω κοινών προσπαθειών της Σύντηξης για ενέργεια και του οργανισμού ITER·

| 3. | Η συμβολή στη συνολική καθοδήγηση του έργου ITER μέσω της αποτελεσματικής συνεργασίας με όλα τα ενδιαφερόμενα μέρη, ιδίως με τον οργανισμό ITER (στο πλαίσιο της προσέγγισης «μία ομάδα — ένα έργο»), άλλους εγχώριους οργανισμούς του ITER και την Ευρωπαϊκή Επιτροπή· |
| --- | --- |

3.

Η συμβολή στη συνολική καθοδήγηση του έργου ITER μέσω της αποτελεσματικής συνεργασίας με όλα τα ενδιαφερόμενα μέρη, ιδίως με τον οργανισμό ITER (στο πλαίσιο της προσέγγισης «μία ομάδα — ένα έργο»), άλλους εγχώριους οργανισμούς του ITER και την Ευρωπαϊκή Επιτροπή·

| 4. | Η υποβολή εκθέσεων στο διοικητικό συμβούλιο της Σύντηξης για ενέργεια και η υποβολή αιτημάτων για την έγκρισή του επί στρατηγικών και δημοσιονομικών θεμάτων σχετικών με τη Σύντηξη για ενέργεια· |
| --- | --- |

4.

Η υποβολή εκθέσεων στο διοικητικό συμβούλιο της Σύντηξης για ενέργεια και η υποβολή αιτημάτων για την έγκρισή του επί στρατηγικών και δημοσιονομικών θεμάτων σχετικών με τη Σύντηξη για ενέργεια·

| 5. | Η διασφάλιση της αποτελεσματικής διαχείρισης των ανθρώπινων πόρων, η προώθηση ενός υγιούς και συνεργατικού περιβάλλοντος εργασίας με βάση την εμπιστοσύνη, την αλληλεγγύη και τον σεβασμό, και η εφαρμογή πολιτικής πολυμορφίας και ίσων ευκαιριών, με την υποστήριξη από τις αρμόδιες υπηρεσίες της Επιτροπής που ανταλλάσσουν βέλτιστες πρακτικές διαχείρισης ανθρώπινων πόρων που εφαρμόζονται στην Επιτροπή· |
| --- | --- |

5.

Η διασφάλιση της αποτελεσματικής διαχείρισης των ανθρώπινων πόρων, η προώθηση ενός υγιούς και συνεργατικού περιβάλλοντος εργασίας με βάση την εμπιστοσύνη, την αλληλεγγύη και τον σεβασμό, και η εφαρμογή πολιτικής πολυμορφίας και ίσων ευκαιριών, με την υποστήριξη από τις αρμόδιες υπηρεσίες της Επιτροπής που ανταλλάσσουν βέλτιστες πρακτικές διαχείρισης ανθρώπινων πόρων που εφαρμόζονται στην Επιτροπή·

| 6. | Η εξέταση και η εφαρμογή κατάλληλων εργαλείων διαχείρισης, π.χ. αξιολόγηση της διοίκησης 360 μοιρών, προκειμένου να διασφαλιστούν οι επιδόσεις και η ανθεκτικότητα του οργανισμού και να παρέχονται κατάλληλες συνθήκες εργασίας στο πλαίσιο των εγγενών προκλήσεων ενός έργου πρώτου στο είδος του· |
| --- | --- |

6.

Η εξέταση και η εφαρμογή κατάλληλων εργαλείων διαχείρισης, π.χ. αξιολόγηση της διοίκησης 360 μοιρών, προκειμένου να διασφαλιστούν οι επιδόσεις και η ανθεκτικότητα του οργανισμού και να παρέχονται κατάλληλες συνθήκες εργασίας στο πλαίσιο των εγγενών προκλήσεων ενός έργου πρώτου στο είδος του·

| 7. | Η κατάρτιση και η υλοποίηση συνολικού σχεδίου έργου στο οποίο θα καθορίζεται το πρόγραμμα εργασιών της Σύντηξης για ενέργεια, ο καθορισμός δεικτών επιδόσεων για την παρακολούθηση της προόδου του έργου σύμφωνα με τους στόχους του ITER και η διασφάλιση της πλέον αποτελεσματικής χρήσης των πόρων της Σύντηξης για ενέργεια· |
| --- | --- |

7.

Η κατάρτιση και η υλοποίηση συνολικού σχεδίου έργου στο οποίο θα καθορίζεται το πρόγραμμα εργασιών της Σύντηξης για ενέργεια, ο καθορισμός δεικτών επιδόσεων για την παρακολούθηση της προόδου του έργου σύμφωνα με τους στόχους του ITER και η διασφάλιση της πλέον αποτελεσματικής χρήσης των πόρων της Σύντηξης για ενέργεια·

| 8. | Ο σχεδιασμός και η εκτέλεση του προϋπολογισμού της Σύντηξης για ενέργεια, σύμφωνα με τον δημοσιονομικό κανονισμό της (2) και τη χρηστή δημοσιονομική διαχείριση, και σε στενή συνεργασία με τις υπηρεσίες της Επιτροπής· |
| --- | --- |

8.

Ο σχεδιασμός και η εκτέλεση του προϋπολογισμού της Σύντηξης για ενέργεια, σύμφωνα με τον δημοσιονομικό κανονισμό της (2) και τη χρηστή δημοσιονομική διαχείριση, και σε στενή συνεργασία με τις υπηρεσίες της Επιτροπής·

| 9. | Η ανάπτυξη και η υλοποίηση στρατηγικών για την προμήθεια και την παροχή κατασκευαστικών μερών από τη Σύντηξη για ενέργεια εντός του χρονοδιαγράμματος, της ποιότητας και του προϋπολογισμού που απαιτούνται, συμπεριλαμβανομένων όλων των σχετικών δραστηριοτήτων έρευνας και ανάπτυξης· Η ανάθεση και η παρακολούθηση των δημόσιων συμβάσεων σύμφωνα με τις διαδικασίες δημόσιων συμβάσεων της ΕΕ και λαμβάνοντας δεόντως υπόψη τη βιομηχανική πολιτική της ΕΕ και της Σύντηξης για ενέργεια· |
| --- | --- |

9.

Η ανάπτυξη και η υλοποίηση στρατηγικών για την προμήθεια και την παροχή κατασκευαστικών μερών από τη Σύντηξη για ενέργεια εντός του χρονοδιαγράμματος, της ποιότητας και του προϋπολογισμού που απαιτούνται, συμπεριλαμβανομένων όλων των σχετικών δραστηριοτήτων έρευνας και ανάπτυξης· Η ανάθεση και η παρακολούθηση των δημόσιων συμβάσεων σύμφωνα με τις διαδικασίες δημόσιων συμβάσεων της ΕΕ και λαμβάνοντας δεόντως υπόψη τη βιομηχανική πολιτική της ΕΕ και της Σύντηξης για ενέργεια·

| 10. | Η υποβολή εκθέσεων στα αρμόδια ευρωπαϊκά θεσμικά όργανα καθώς και στα εθνικά κοινοβουλευτικά όργανα σε στενή συνεργασία με την Επιτροπή· |
| --- | --- |

10.

Η υποβολή εκθέσεων στα αρμόδια ευρωπαϊκά θεσμικά όργανα καθώς και στα εθνικά κοινοβουλευτικά όργανα σε στενή συνεργασία με την Επιτροπή·

| 11. | Η υλοποίηση και η παρακολούθηση των συστάσεων που διατυπώνονται κατόπιν ελέγχων οι οποίοι διενεργούνται από τις υπηρεσίες της Ευρωπαϊκής Επιτροπής ή του Ευρωπαϊκού Ελεγκτικού Συνεδρίου· |
| --- | --- |

11.

Η υλοποίηση και η παρακολούθηση των συστάσεων που διατυπώνονται κατόπιν ελέγχων οι οποίοι διενεργούνται από τις υπηρεσίες της Ευρωπαϊκής Επιτροπής ή του Ευρωπαϊκού Ελεγκτικού Συνεδρίου·

| 12. | Η διασφάλιση ότι οι δραστηριότητες του οργανισμού δημιουργούν συνέργειες με το ολοκληρωμένο ευρωπαϊκό πρόγραμμα σύντηξης (EUROfusion) και προωθούν περαιτέρω την ανάπτυξη της βιομηχανίας ενέργειας από σύντηξη στην Ευρώπη. |
| --- | --- |

12.

Η διασφάλιση ότι οι δραστηριότητες του οργανισμού δημιουργούν συνέργειες με το ολοκληρωμένο ευρωπαϊκό πρόγραμμα σύντηξης (EUROfusion) και προωθούν περαιτέρω την ανάπτυξη της βιομηχανίας ενέργειας από σύντηξη στην Ευρώπη.

| 13. | Η εκπροσώπηση της Σύντηξης για ενέργεια, μεταξύ άλλων σε διεθνές επίπεδο, ενώπιον όλων των ενδιαφερόμενων μερών. |
| --- | --- |

13.

Η εκπροσώπηση της Σύντηξης για ενέργεια, μεταξύ άλλων σε διεθνές επίπεδο, ενώπιον όλων των ενδιαφερόμενων μερών.

Λεπτομερέστερη περιγραφή των καθηκόντων του/της διευθυντή/διευθύντριας παρέχεται στην απόφαση 2007/198/Ευρατόμ.

Τι αναζητούμε (κριτήρια επιλογής)

Οι υποψήφιοι/-ες πρέπει να διαθέτουν:

Διοικητικές δεξιότητες

| — | αποδεδειγμένη και επιτυχή πείρα σε ανώτερη διοικητική θέση μεγάλου διεθνούς οργανισμού, συμπεριλαμβανομένων διαδικασιών διαχείρισης αλλαγών. |
| --- | --- |

—

αποδεδειγμένη και επιτυχή πείρα σε ανώτερη διοικητική θέση μεγάλου διεθνούς οργανισμού, συμπεριλαμβανομένων διαδικασιών διαχείρισης αλλαγών.

| — | αποδεδειγμένη ικανότητα και ισχυρό ιστορικό επιδόσεων όσον αφορά τη διαχείριση και την καθοδήγηση των οικονομικών και ανθρώπινων πόρων μεγάλης υπηρεσίας. |
| --- | --- |

—

αποδεδειγμένη ικανότητα και ισχυρό ιστορικό επιδόσεων όσον αφορά τη διαχείριση και την καθοδήγηση των οικονομικών και ανθρώπινων πόρων μεγάλης υπηρεσίας.

| — | ικανότητα να ηγούνται, να παρέχουν κίνητρα και να αναπτύσσουν πολυπολιτισμικές ομάδες προσωπικού υψηλής ειδίκευσης στο έπακρο των δυνατοτήτων του, καθώς και του κάθε ατόμου. |
| --- | --- |

—

ικανότητα να ηγούνται, να παρέχουν κίνητρα και να αναπτύσσουν πολυπολιτισμικές ομάδες προσωπικού υψηλής ειδίκευσης στο έπακρο των δυνατοτήτων του, καθώς και του κάθε ατόμου.

| — | ικανότητα να ενεργούν με ομαδικό πνεύμα στο πλαίσιο της διοικητικής ομάδας οργανισμού που εργάζεται στην εμπροσθοφυλακή της επιστήμης, της τεχνολογίας και της βιομηχανίας. |
| --- | --- |

—

ικανότητα να ενεργούν με ομαδικό πνεύμα στο πλαίσιο της διοικητικής ομάδας οργανισμού που εργάζεται στην εμπροσθοφυλακή της επιστήμης, της τεχνολογίας και της βιομηχανίας.

| — | πολύ καλές αναλυτικές δεξιότητες και ικανότητα επίλυσης οργανωτικών και λειτουργικών προβλημάτων. |
| --- | --- |

—

πολύ καλές αναλυτικές δεξιότητες και ικανότητα επίλυσης οργανωτικών και λειτουργικών προβλημάτων.

Ειδικές δεξιότητες και πείρα

| — | πείρα στη διαχείριση τεχνολογικών έργων αιχμής σε ευρωπαϊκό ή διεθνές περιβάλλον. πείρα στο πλαίσιο κατασκευής πρώτης στο είδος της τεχνολογικής εγκατάστασης μεγάλης κλίμακας θα αποτελέσει πλεονέκτημα. |
| --- | --- |

—

πείρα στη διαχείριση τεχνολογικών έργων αιχμής σε ευρωπαϊκό ή διεθνές περιβάλλον. πείρα στο πλαίσιο κατασκευής πρώτης στο είδος της τεχνολογικής εγκατάστασης μεγάλης κλίμακας θα αποτελέσει πλεονέκτημα.

| — | ικανότητα διαχείρισης μεγάλων δραστηριοτήτων ανάθεσης βιομηχανικών συμβάσεων προμηθειών σύμφωνα με τα υψηλότερα πρότυπα λογοδοσίας και διαφάνειας και σύμφωνα με τους ισχύοντες ευρωπαϊκούς κανόνες για τις δημόσιες συμβάσεις. |
| --- | --- |

—

ικανότητα διαχείρισης μεγάλων δραστηριοτήτων ανάθεσης βιομηχανικών συμβάσεων προμηθειών σύμφωνα με τα υψηλότερα πρότυπα λογοδοσίας και διαφάνειας και σύμφωνα με τους ισχύοντες ευρωπαϊκούς κανόνες για τις δημόσιες συμβάσεις.

| — | πείρα στην κατασκευή και/ή τη διαχείριση πυρηνικών εγκαταστάσεων, συμπεριλαμβανομένων των αλληλεπιδράσεων με αρχή πυρηνικής ασφάλειας, θα αποτελέσει πλεονέκτημα. |
| --- | --- |

—

πείρα στην κατασκευή και/ή τη διαχείριση πυρηνικών εγκαταστάσεων, συμπεριλαμβανομένων των αλληλεπιδράσεων με αρχή πυρηνικής ασφάλειας, θα αποτελέσει πλεονέκτημα.

| — | κατανόηση των τεχνολογιών των συσκευών σύντηξης και των ευρωπαϊκών και διεθνών ερευνητικών δραστηριοτήτων, πολιτικών και προγραμμάτων στον τομέα της σύντηξης θα αποτελέσει πλεονέκτημα. |
| --- | --- |

—

κατανόηση των τεχνολογιών των συσκευών σύντηξης και των ευρωπαϊκών και διεθνών ερευνητικών δραστηριοτήτων, πολιτικών και προγραμμάτων στον τομέα της σύντηξης θα αποτελέσει πλεονέκτημα.

Προσωπικά προσόντα

| — | άριστες δεξιότητες επικοινωνίας και διαπραγμάτευσης, με ικανότητα οικοδόμησης παραγωγικών μακροπρόθεσμων σχέσεων με αναδόχους και άλλα ενδιαφερόμενα μέρη. |
| --- | --- |

—

άριστες δεξιότητες επικοινωνίας και διαπραγμάτευσης, με ικανότητα οικοδόμησης παραγωγικών μακροπρόθεσμων σχέσεων με αναδόχους και άλλα ενδιαφερόμενα μέρη.

| — | ικανότητα εξωτερικής εκπροσώπησης της Σύντηξης για ενέργεια και αποτελεσματικής επικοινωνίας με όλα τα ενδιαφερόμενα μέρη. |
| --- | --- |

—

ικανότητα εξωτερικής εκπροσώπησης της Σύντηξης για ενέργεια και αποτελεσματικής επικοινωνίας με όλα τα ενδιαφερόμενα μέρη.

| — | ισχυρές διαπροσωπικές δεξιότητες και ικανότητα διασφάλισης αμφίδρομης επικοινωνίας με το προσωπικό. |
| --- | --- |

—

ισχυρές διαπροσωπικές δεξιότητες και ικανότητα διασφάλισης αμφίδρομης επικοινωνίας με το προσωπικό.

Απαραίτητα προσόντα των υποψηφίων (προϋποθέσεις επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνο εφόσον πληρούν τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: Οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. Υπό την επιφύλαξη απόφασης του διοικητικού συμβουλίου της Σύντηξης για ενέργεια για την έγκριση εξαίρεσης σύμφωνα με το άρθρο 12 παράγραφος 2 στοιχείο α) του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, εφόσον χρειαστεί, για τον διορισμό του/της διευθυντή/διευθύντριας, αιτήσεις μπορούν επίσης να υποβληθούν από πολίτες των ακόλουθων χωρών κατά την καταληκτική ημερομηνία κατάθεσης, με την επιφύλαξη ότι οι εν λόγω χώρες είναι μέλη της Σύντηξης για ενέργεια κατά την εν λόγω ημερομηνία: Ελβετία, Ηνωμένο Βασίλειο. |
| --- | --- |

—

Ιθαγένεια: Οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. Υπό την επιφύλαξη απόφασης του διοικητικού συμβουλίου της Σύντηξης για ενέργεια για την έγκριση εξαίρεσης σύμφωνα με το άρθρο 12 παράγραφος 2 στοιχείο α) του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, εφόσον χρειαστεί, για τον διορισμό του/της διευθυντή/διευθύντριας, αιτήσεις μπορούν επίσης να υποβληθούν από πολίτες των ακόλουθων χωρών κατά την καταληκτική ημερομηνία κατάθεσης, με την επιφύλαξη ότι οι εν λόγω χώρες είναι μέλη της Σύντηξης για ενέργεια κατά την εν λόγω ημερομηνία: Ελβετία, Ηνωμένο Βασίλειο.

| — | Πτυχίο ή δίπλωμα πανεπιστημίου: Οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- | --- |

—

Πτυχίο ή δίπλωμα πανεπιστημίου: Οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: Οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (3) μετά την απόκτηση του πανεπιστημιακού τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχει αποκτηθεί σε τομέα σχετικό με τις δραστηριότητες της κοινής επιχείρησης. |
| --- | --- |

—

Επαγγελματική πείρα: Οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (3) μετά την απόκτηση του πανεπιστημιακού τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχει αποκτηθεί σε τομέα σχετικό με τις δραστηριότητες της κοινής επιχείρησης.

| — | Διοικητική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διοικητική θέση (4) σε τομέα συναφή με την προκηρυσσόμενη θέση. |
| --- | --- |

—

Διοικητική πείρα: τουλάχιστον 5 από τα έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διοικητική θέση (4) σε τομέα συναφή με την προκηρυσσόμενη θέση.

| — | Γλώσσες: Οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (5) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης / των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτό, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: Οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (5) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης / των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτό, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: πρέπει να είστε σε θέση να συμπληρώσετε, κατά τη λήξη της προθεσμίας υποβολής των αιτήσεων, την πλήρη πενταετή θητεία, προτού φτάσετε στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος συμπληρώνει το 66ο έτος της ηλικίας του/της (βλ. άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (6)). |
| --- | --- |

—

Όριο ηλικίας: πρέπει να είστε σε θέση να συμπληρώσετε, κατά τη λήξη της προθεσμίας υποβολής των αιτήσεων, την πλήρη πενταετή θητεία, προτού φτάσετε στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος συμπληρώνει το 66ο έτος της ηλικίας του/της (βλ. άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (6)).

Επιλογή και διορισμός

Ο/Η διευθυντής/διευθύντρια διορίζεται από το διοικητικό συμβούλιο της Σύντηξης για ενέργεια, βάσει καταλόγου επικρατέστερων υποψηφίων τον οποίο καταρτίζει η Ευρωπαϊκή Επιτροπή.

Για την κατάρτιση του καταλόγου επικρατέστερων υποψηφίων, η Ευρωπαϊκή Επιτροπή διοργανώνει επιλογή σύμφωνα με τις οικείες διαδικασίες επιλογής και πρόσληψης (βλ. το έγγραφο σχετικά με την πολιτική όσον αφορά τους ανώτερους υπαλλήλους — Document on Senior Officials Policy (7)).

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής στην οποία μπορεί να συμμετέχει ένας/μία εκπρόσωπος διορισμένος/-η από το διοικητικό συμβούλιο της κοινής επιχείρησης και ένας/μία παρατηρητής/παρατηρήτρια που επίσης διορίζεται από το διοικητικό συμβούλιο της κοινής επιχείρησης. Η εν λόγω επιτροπή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψηφίους/-ες που υπερέχουν σε προσόντα με γνώμονα τα προαναφερθέντα κριτήρια επιλογής, και οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές, η επιτροπή προεπιλογής συντάσσει τα συμπεράσματά της και προτείνει κατάλογο υποψηφίων για περαιτέρω συνεντεύξεις με τη Συμβουλευτική Επιτροπή Διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα συμπεράσματα της επιτροπής προεπιλογής και αποφασίζει ποιοι/-ες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Η Σύντηξη για ενέργεια, λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, καταρτίζει κατάλογο των επικρατέστερων υποψηφίων τους/τις οποίους/-ες θεωρεί κατάλληλους/-ες για την άσκηση των καθηκόντων διευθυντή/διευθύντριας της Σύντηξης για ενέργεια.

Οι υποψήφιοι/-ες που θα προεπιλεγούν από τη ΣΕΔ θα κληθούν κατόπιν σε συνέντευξη με το μέλος της Επιτροπής που είναι αρμόδιο για θέματα της γενικής διεύθυνσης η οποία έχει την ευθύνη των σχέσεων με την κοινή επιχείρηση (8).

Μετά το τέλος των συνεντεύξεων, η Ευρωπαϊκή Επιτροπή εγκρίνει τον κατάλογο προεπιλογής των επικρατέστερων υποψηφίων, ο οποίος θα υποβληθεί στο διοικητικό συμβούλιο της Σύντηξης για ενέργεια. Το διοικητικό συμβούλιο μπορεί να αποφασίσει να καλέσει σε συνέντευξη τα άτομα που περιλαμβάνονται στον κατάλογο προεπιλογής της Επιτροπής, προτού διορίσει ένα απ’ αυτά στη θέση του διευθυντή. Η συμπερίληψη στον εν λόγω κατάλογο προεπιλογής δεν εξασφαλίζει τον διορισμό.

Οι υποψήφιοι/-ες ενδέχεται να κληθούν και σε άλλες συνεντεύξεις και/ή δοκιμασίες, πέραν εκείνων που αναφέρονται ανωτέρω. Επίσης, ενδέχεται να κληθούν να προβούν σε δήλωση ενώπιον της/των αρμόδιας/-ων επιτροπής/-ών του Ευρωπαϊκού Κοινοβουλίου.

Ο/Η υποψήφιος/-α που θα επιλεγεί θα πρέπει να κατέχει ή να είναι σε θέση να αποκτήσει έγκυρο πιστοποιητικό εξουσιοδότησης ασφάλειας από την εθνική αρχή ασφάλειας της χώρας του/της. Η εξουσιοδότηση ασφάλειας προσωπικού είναι διοικητική απόφαση η οποία εκδίδεται μετά την ολοκλήρωση ελέγχου ασφάλειας από την αρμόδια εθνική αρχή ασφάλειας του οικείου προσώπου, σύμφωνα με τις εφαρμοστέες εθνικές νομοθετικές και κανονιστικές διατάξεις, και πιστοποιεί ότι ορισμένο πρόσωπο μπορεί να έχει πρόσβαση σε διαβαθμισμένες πληροφορίες έως συγκεκριμένου επιπέδου. (Επισημαίνεται ότι η αναγκαία διαδικασία για την απόκτηση εξουσιοδότησης ασφάλειας μπορεί να κινηθεί μόνο βάσει αιτήματος του εργοδότη και όχι βάσει αιτήματος του/της υποψηφίου/-ας.)

Μέχρι να χορηγηθεί η εξουσιοδότηση ασφάλειας προσωπικού από το οικείο κράτος μέλος και να ολοκληρωθεί η διαδικασία της εξουσιοδότησης ασφάλειας με τη νομικά απαιτούμενη ενημέρωση από τη Διεύθυνση Ασφάλειας της Ευρωπαϊκής Επιτροπής, ο/η υποψήφιος/-α δεν θα μπορεί να έχει πρόσβαση σε διαβαθμισμένες πληροφορίες της ΕΕ (ΔΠΕΕ) επιπέδου «CONFIDENTIEL UE / EU CONFIDENTIAL» ή ανώτερου, ούτε να παρίσταται σε συνεδριάσεις κατά τις οποίες συζητούνται τέτοιες ΔΠΕΕ.

Πολυμορφία και συμπερίληψη

Η κοινή επιχείρηση αναγνωρίζει ότι η ισορροπία μεταξύ υγιούς επαγγελματικής και προσωπικής ζωής αποτελεί σημαντικό κίνητρο για πολλούς ανθρώπους και ότι ένα σύγχρονο εργασιακό περιβάλλον αναμένεται όλο και περισσότερο και σε δημόσιους οργανισμούς. Ως εργοδότης, η κοινή επιχείρηση δεσμεύεται να διασφαλίζει την ισότητα των φύλων και να αποτρέπει τις διακρίσεις για οποιονδήποτε λόγο. Ενθαρρύνει ενεργά την υποβολή αιτήσεων από όλους τους/της υποψήφιους/-ες με τα κατάλληλα προσόντα, από διαφορετικά υπόβαθρα, από όλο το φάσμα των ικανοτήτων και από την ευρύτερη δυνατή γεωγραφική βάση μεταξύ των κρατών μελών της ΕΕ. Για την προώθηση της ισότητας των φύλων, η κοινή επιχείρηση ενθαρρύνει την υποβολή αιτήσεων ιδίως από γυναίκες. Κατά τη διάρκεια της διαδικασίας πρόσληψης μπορεί να παρασχεθεί βοήθεια σε άτομα με αναπηρίες. Για περισσότερες πληροφορίες στείλτε ηλεκτρονικό μήνυμα στη διεύθυνση hr-selections@f4e.europa.eu και/ή συμβουλευτείτε τον δικτυακό τόπο https://fusionforenergy.europa.eu/.

Όροι εργασίας

Οι μισθοί και οι όροι απασχόλησης είναι αυτοί που προβλέπονται στο καθεστώς που εφαρμόζεται στο λοιπό προσωπικό της Ευρωπαϊκής Ένωσης.

Ο/Η επιτυχών/-ούσα υποψήφιος/-α θα προσληφθεί από τη Σύντηξη για ενέργεια ως έκτακτος/-η υπάλληλος στον βαθμό AD 14 (9). Θα καταταχθεί, ανάλογα με τον χρόνο της επαγγελματικής του/της πείρας, στο κλιμάκιο 1 ή στο κλιμάκιο 2 του βαθμού αυτού.

Θα διοριστεί για αρχική θητεία 5 ετών, με δυνατότητα ανανέωσης για έως 5 κατ’ ανώτατο όριο έτη, σύμφωνα με τον κανονισμό για τη σύσταση της κοινής επιχείρησης, όπως αυτός θα ισχύει κατά τη στιγμή του διορισμού.

Οι υποψήφιοι/-ες πρέπει να γνωρίζουν ότι το καθεστώς που εφαρμόζεται στο λοιπό προσωπικό της Ευρωπαϊκής Ένωση απαιτεί από όλα τα νεοπροσληφθέντα μέλη του προσωπικού να ολοκληρώσουν επιτυχώς περίοδο δοκιμασίας διάρκειας εννέα μηνών.

Τόπος υπηρεσίας είναι η πόλη της Βαρκελώνης στην Ισπανία.

Η θέση θα καλυφθεί από την 1η Ιανουαρίου 2024.

Ανεξαρτησία και δήλωση συμφερόντων

Πριν από την ανάληψη των καθηκόντων σας, θα κληθείτε να υποβάλετε δήλωση δέσμευσης ότι θα ενεργείτε με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά σας τα οποία ενδέχεται να θεωρηθεί ότι θίγουν την ανεξαρτησία σας.

Διαδικασία υποβολής αιτήσεων

Πριν υποβάλουν την αίτησή τους, οι υποψήφιοι/-ες θα πρέπει να ελέγξουν προσεκτικά αν πληρούν όλες τις προϋποθέσεις επιλεξιμότητας (βλ. σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων, την επαγγελματική πείρα υψηλού επιπέδου, καθώς και τις γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε ισχύουσα διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για τυχόν αλλαγή της διεύθυνσής σας ηλεκτρονικού ταχυδρομείου.

Για τη συμπλήρωση της αίτησης υποψηφιότητας απαιτείται τηλεφόρτωση βιογραφικού σημειώματος σε μορφότυπο PDF (10), κατά προτίμηση βάσει του μορφότυπου για τα βιογραφικά σημειώματα Europass CV, και σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που επιβεβαιώνει ότι η αίτηση καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση:

HR-MANAGEMENT-ONLINE@ec.europa.eu

Προθεσμία υποβολής αιτήσεων

Η προθεσμία για την εγγραφή σας λήγει στις 23 Σεπτεμβρίου 2022, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Εκπρόθεσμες αιτήσεις εγγραφής δεν γίνονται δεκτές.

Σημαντικές πληροφορίες για τους/τις υποψηφίους/-ες

Υπενθυμίζεται στους/στις υποψηφίους/-ήφιες ότι οι εργασίες των διάφορων επιτροπών επιλογής είναι απόρρητες. Απαγορεύεται στους/στις υποψήφιους/-ες και σε κάθε τρίτο που ενεργεί για λογαριασμό υποψήφιου/-ας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Επιτροπή εξασφαλίζει ότι η επεξεργασία των δεδομένων προσωπικού χαρακτήρα των υποψηφίων γίνεται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (11). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Απόφαση 2007/198/Ευρατόμ του Συμβουλίου, της 27ης Μαρτίου 2007, περί ιδρύσεως της Ευρωπαϊκής κοινής επιχείρησης για τον ITER και την ανάπτυξη της ενέργειας από σύντηξη και περί παραχωρήσεως προνομίων σε αυτήν (ΕΕ L 90 της 30.3.2007, σ. 58), όπως έχει τροποποιηθεί από την απόφαση 2013/791/Ευρατόμ του Συμβουλίου, της 13ης Δεκεμβρίου 2013 (OJ L 349 της 21.12.2013, σ. 100), την απόφαση (Ευρατόμ) 2015/224 του Συμβουλίου της 10ης Φεβρουαρίου 2015 (ΕΕ L 37 της 13.2.2015, σ. 8), και την απόφαση (ΕΕ, Ευρατόμ) 2021/281 του Συμβουλίου της 22ας Φεβρουαρίου 2021 (ΕΕ L 62 της 23.2.2021, σ. 41).

(2)  Το κείμενο είναι διαθέσιμο στη διεύθυνση https://industryportal.f4e.europa.eu/IP_PAGES/keyreference.aspx

(3)  Η επαγγελματική πείρα λαμβάνεται υπόψη μόνο αν αντιστοιχεί σε πραγματική εργασιακή σχέση, η οποία ορίζεται ως πραγματική, γνήσια εργασία και παρέχεται επ’ αμοιβή και με την ιδιότητα μισθωτού (ανεξαρτήτως είδους σύμβασης) ή παρόχου υπηρεσιών. Επαγγελματικές δραστηριότητες που ασκήθηκαν υπό καθεστώς μερικής απασχόλησης συνυπολογίζονται αναλογικά, βάσει του ποσοστού του πλήρους ωραρίου απασχόλησης στο οποίο αντιστοιχούν, όπως προκύπτει από σχετικό πιστοποιητικό. Άδεια μητρότητας / γονική άδεια / άδεια υιοθεσίας συνυπολογίζεται αν εντάσσεται στο πλαίσιο σύμβασης εργασίας. Οι διδακτορικές σπουδές εξομοιώνονται με επαγγελματική πείρα, ακόμη και όταν δεν είναι αμειβόμενες, αλλά για διάστημα τριών ετών κατ’ ανώτατο όριο και υπό την προϋπόθεση ότι έχουν ολοκληρωθεί επιτυχώς. Κάθε δεδομένο χρονικό διάστημα είναι δυνατόν να προσμετρηθεί μόνο μία φορά.

(4)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν διοικητική πείρα, τα ακόλουθα: 1) τον τίτλο των διευθυντικών θέσεων τις οποίες κατείχαν και τα καθήκοντα που ασκούσαν· 2) τον αριθμό των υπαλλήλων τους οποίους διοικούσαν από τις θέσεις αυτές· 3) το ύψος του προϋπολογισμού που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομοβάθμων τους.

(5)  https://eur-lex.europa.eu/legal-content/EL/TXT/?uri=CELEX%3A01958R0001-20130701

(6)  https://eur-lex.europa.eu/legal-content/EL/TXT/?uri=CELEX%3A01962R0031-20140701

(7)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (μόνο στα αγγλικά)

(8)  Εκτός αν το οικείο μέλος της Επιτροπής έχει μεταβιβάσει το καθήκον αυτό, σύμφωνα με τις αποφάσεις της Επιτροπής της 5ης Δεκεμβρίου 2007 [PV (2007) 1811] και της 30ής Σεπτεμβρίου 2020 [(PV (2020) 2351].

(9)  Από την 1η Ιουλίου 2021 ο διορθωτικός συντελεστής που εφαρμόζεται στους μισθούς και τις συντάξεις των υπαλλήλων και του λοιπού προσωπικού της Ευρωπαϊκής Ένωσης για την Ισπανία ανέρχεται σε 96,3 %. Ο συντελεστής αυτός υπόκειται σε ετήσια αναθεώρηση.

(10)  Μπορείτε να βρείτε πληροφορίες για το πώς θα δημιουργήσετε το βιογραφικό σας σημείωμα Europass ηλεκτρονικά στη διεύθυνση: https://europa.eu/europass/en/create-europass-cv

(11)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---